b'\n_START_ARTICLE_\nFitofarmacevtska sredstva\n_START_PARAGRAPH_\nFitofarmacevtska sredstva so aktivne snovi in pripravki, ki so namenjeni varstvu rastlin, oziroma rastlinskih proizvodov pred \xc5\xa1kodljivimi organizmi, oziroma za prepre\xc4\x8devanje delovanja \xc5\xa1kodljivih organizmov; za vpliv na \xc5\xbeivljenjske procese rastlin, druga\xc4\x8de kot s hranili; za ohranjanje rastlinskih proizvodov; za zatiranje neza\xc5\xbeelenih rastlin, delov rastlin, zadr\xc5\xbeevanje ali prepre\xc4\x8devanje neza\xc5\xbeelene rasti rastlin. Aktivne snovi imajo splo\xc5\xa1ni ali posebni u\xc4\x8dinek na \xc5\xa1kodljive organizme ali rastline, dele rastlin ali rastlinske proizvode. Fitofarmacevtska sredstva poznamo tudi, kot izraz pesticid, ki nam je vsem mogo\xc4\x8de bolj doma\xc4\x8d.\n_START_SECTION_\nZakonske podlage fitofarmacevtskih sredstev\n_START_PARAGRAPH_\nFitofarmacevtska sredstva (FFS) so tudi zakonsko urejena in sicer jih ureja Zakon o fitofarmacevtskih sredstvih. V Sloveniji imamo na Ministrstvu za kmetijstvo, gozdarstvo in prehrano, Fitosanitarno upravo RS sektor, ki se ukvarja s fitofarmacevtskimi sredstvi in mineralnimi gnojili. Pri tem sektorju imajo kar nekaj zadol\xc5\xbeitev in sicer se ukvarjajo z zakonodajo na podro\xc4\x8dju FFS. Poskrbeti morajo, da je na\xc5\xa1a zakonodaja na tem podro\xc4\x8dju usklajena z zakonodajo EU. Fitofarmacevtska sredstva morajo biti registrirana zato se vodi seznam registriranih FFS, vodijo se seznami vseh prodajaln na drobno in debelo. Slovenija mora poro\xc4\x8dati evropski komisiji in drugim dr\xc5\xbeavam \xc4\x8dlanicam o registracijah FFS, sodeluje z drugimi dr\xc5\xbeavnimi organi in mednarodnimi organizacijami. Obstaja pa tudi podro\xc4\x8dje ostankov FFS, ki je prav tako zakonsko pokrito in tudi na tem podro\xc4\x8dju se mora na\xc5\xa1a zakonodaja usklajevati z Evropsko zakonodajo._NEWLINE_Fitofarmacevtska sredstva, ki so v uporabi v dana\xc5\xa1njem \xc4\x8dasu so baje manj \xc5\xa1kodljiva za zdravje ljudi in za okolje, ker je tudi zakonodaja vse bolj stro\xc5\xbeja na tem podro\xc4\x8dju.\n_START_SECTION_\nKje se uporabljajo fitofarmacevtska sredstva\n_START_PARAGRAPH_\nFitofarmacevtska sredstva se uporablja v kmetijstvu za za\xc5\xa1\xc4\x8dito pred boleznimi in razli\xc4\x8dnimi \xc5\xa1kodljivci, urejanju golf igri\xc5\xa1\xc4\x8d, odstranjevanju plevela na \xc5\xbeelezni\xc5\xa1kih tirih, urejevanju zelenic (ljubitelji angle\xc5\xa1kih trat), uporabljajo jih tudi vrti\xc4\x8dkarji, tudi za gojenje cvetja na doma\xc4\x8dih vrtovih ali parkih, urejevalci grobi\xc5\xa1\xc4\x8d, obdelovalci manj\xc5\xa1ih kmetijskih povr\xc5\xa1in, ipd .\n_START_SECTION_\nVplivi fitofarmacevtskih sredstev\n_START_PARAGRAPH_\nPri uporabi fitofarmacevtskih sredstev pridemo do izpostavljenosti okolja in preko okolja pride do izpostavljenosti ljudi preko hrane. Ljudje smo lahko fitofarmacevtskim sredstvom izpostavljeni posredno in neposredno. Posredno pomeni, da iz okolja z ostanki FFS preko polja preidejo v podtalnico, preko podtalnice pa v pitno vodo. Neposredno pa smo izpostavljeni, ko to sredstvo uporabljamo._NEWLINE_Skratka ti vplivi niso zanemarljivi, glede na to, da je na\xc5\xa1a zakonodaja na tem podro\xc4\x8dju vedno bolj stro\xc5\xbeja pa lahko upamo, da vsi ti vplivi ne bodo imeli huj\xc5\xa1ih posledic na dalj\xc5\xa1i rok na okolje, kot tudi na ljudi.'